**Ministru kabineta rīkojuma „Par projektu ideju konceptu finansējuma apjomu un sasniedzamajiem iznākuma rādītājiem 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” trešās projektu iesniegumu atlases kārtas „Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” ietvaros” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Informatīvajā ziņojumā „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” (izskatīts Ministru kabineta 2014.gada 23.septembra sēdē, turpmāk – Pilsētvides informatīvais ziņojums) noteiktais 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk - 3.3.1.SAM) trešās projektu iesniegumu atlases kārtas „Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” (turpmāk – trešā atlases kārta) ieviešanas risinājums paredz, ka Ministru kabinets pieņem lēmumu par atbalstāmajiem projektu ideju konceptiem, to finansējuma apjomu un plānotajiem sasniedzamajiem iznākuma rādītājiem novadu pašvaldībām, kurās neietilpst reģionālas nozīmes attīstības centri (89 novadu pašvaldības) (turpmāk – 89 novadu pašvaldības), balstoties uz Vides aizsardzības un reģionālās attīstības ministrijas (turpmāk – VARAM) organizētās priekšatlases rezultātiem un Reģionālās attīstības koordinācijas padomes lēmumu par finansējuma apjomu un rezultātiem. Ņemot to vērā, ir izstrādāts Ministru kabineta rīkojuma projekts “Par projektu ideju konceptu finansējuma apjomu un sasniedzamajiem iznākuma rādītājiem 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” trešās projektu iesniegumu atlases kārtas „Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldības” ietvaros” (turpmāk – MK rīkojuma projekts).  3.3.1.SAM īsteno atbilstoši Ministru kabineta 2015.gada 13.oktobra noteikumiem Nr.593 “Darbības programmas “Izaugsme un nodarbinātība” 3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” (turpmāk – MK noteikumi Nr.593). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības fondu 2014.-2020.gada plānošanas periodā 89 novadu pašvaldībām ir pieejams Eiropas Reģionālās attīstības fonda (turpmāk – ERAF) finansējums uzņēmējdarbības atbalsta infrastruktūras attīstīšanai 3.3.1.SAM ietvaros atbilstoši MK noteikumu Nr.593 14.3.apakšpunktam (37 193 476 *euro*).  Saskaņā ar Pilsētvides informatīvajā ziņojumā noteikto 89 novadu pašvaldībās 3.3.1.SAM ieviešana notiek saskaņā ar šādiem soļiem:   1. pašvaldība izstrādā vai aktualizē un apstiprina pašvaldības attīstības programmas daļu – investīciju plānu, ņemot vērā nozaru politiku uzstādījumus un atbalsta iespējas 2014.-2020.gada plānošanas periodā; 2. VARAM organizē projekta ideju konceptu priekšatlasi, atbilstoši atklāta konkursa principiem; 3. Reģionālās attīstības koordinācijas padome pieņem lēmumu par projektu ideju konceptu priekšatlases rezultātā atbalstāmajiem projektu ideju konceptiem, to ERAF finansējuma apjomu un sasniedzamajiem iznākuma rādītājiem; 4. Ministru kabinets pieņem lēmumu par ERAF finansējuma apjomu un sasniedzamajiem iznākuma rādītājiem, balstoties uz VARAM organizētās priekšatlases rezultātiem un Reģionālās attīstības koordinācijas padomes lēmumu; 5. pēc ierobežotas projektu iesniegumu atlases nolikuma apstiprināšanas, Centrālā finanšu un līgumu aģentūra uzaicina pašvaldības sagatavot un iesniegt projektu iesniegumus; 6. vienošanos par projekta īstenošanu noslēgšana starp Centrālo finanšu un līgumu aģentūru un finansējuma saņēmēju, ievērojot, ka 89 novadu pašvaldībām līdz 2018. gada 31. decembrim 3.3.1.SAM trešās atlases kārtas ietvaros plāno ne vairāk kā 34 924 852 *euro* no ERAF finansējuma[[1]](#footnote-1).   Attiecīgi MK rīkojuma projekts nodrošina iepriekšminētā ceturtā soļa īstenošanu.  Saskaņā ar Ministru kabineta 2015.gada 27.oktobra noteikumu Nr. 614 „Reģionālās attīstības atbalsta pasākumu īstenošanas, novērtēšanas un finansēšanas kārtība” (turpmāk – MK noteikumi Nr.614) 5.punktu Reģionālās attīstības koordinācijas padome:   1. izskata un saskaņo nacionālas un reģionālas nozīmes attīstības centru pašvaldību iesniegtos attīstības programmu investīciju plānus (turpmāk – investīciju plāns), izvērtējot to atbilstību pašvaldību attīstības programmām un nodrošinot to atbilstību integrētas pieejas principiem, kā arī izskata projektu ideju konceptus, ko iesniegušas 89 novadu pašvaldības; 2. izskata un saskaņo pašvaldību iesniegtās projektu idejas, nodrošinot to atbilstību normatīvajiem aktiem par Eiropas Savienības fondu 2014.–2020. gada darbības programmas „Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī Eiropas Savienības struktūrfondu un Kohēzijas fonda plānošanas perioda 2014.–2020. gadam plānošanas dokumentiem un pašvaldību attīstības programmām; 3. izvērtē plānotos un veiktos visu veidu ieguldījumus teritorijās, radot priekšnosacījumus visu pašvaldību attīstībai nozīmīgu investīciju projektu koordinētai īstenošanai un teritoriju līdzsvarotai attīstībai, tai skaitā novēršot finanšu avotu pārklāšanās risku.   Atbilstoši MK noteikumu Nr.614 6.6.apakšpunktam Reģionālās attīstības koordinācijas padome pieņem lēmumu par 3.3.1.SAM projektu ideju konceptu priekšatlases rezultātā atbalstāmajiem projektu ideju konceptiem, to ERAF finansējuma apjomu un sasniedzamajiem iznākuma rādītājiem.  Saskaņā ar MK noteikumu Nr.614 12.6.2.apakšpunktu Reģionālās attīstības koordinācijas padomes sekretariāts apkopo padomes lēmumus par 89 novadu pašvaldību atbalstāmajiem projektu ideju konceptiem, to ERAF finansējuma apjomu un sasniedzamajiem iznākuma rādītājiem, balstoties uz VARAM organizētās projektu ideju konceptu priekšatlases rezultātiem.  MK rīkojuma projekts nosaka 3.3.1.SAM trešās atlases kārtas finansējuma apjomu un sasniedzamos iznākuma rādītājus (MK rīkojuma projekta pielikums) katram novada pašvaldības projektam, kurš atbalstīts projektu ideju konceptu priekšatlasē.  MK rīkojuma projekta pielikumā norādītie projektu ideju koncepti ir sagatavojami projektu iesniegumu formā atbilstoši 3.3.1. SAM trešās atlases kārtas nolikuma nosacījumiem un pēc Centrālās finanšu un līgumu aģentūras uzaicinājuma iesniedzami vērtēšanai.  Ja kāds no projekta iesniegumiem, kas izstrādāts uz MK rīkojuma projekta pielikumā norādītā projekta idejas koncepta pamata, nekvalificēsies atbalstam atbilstoši 3.3.1.SAM projektu iesniegumu vērtēšanas kritērijiem, tiks pieņemts Centrālās finanšu un līgumu aģentūras lēmums par projekta iesnieguma noraidīšanu[[2]](#footnote-2). Šajā gadījumā atkārtotu projekta iesnieguma iesniegšanu neveic. Projekta iesniegums nekvalificējas atbalstam atbilstoši 3.3.1.SAM projektu iesniegumu vērtēšanas kritērijiem arī tad, ja iesniegtajā projekta iesniegumā norādītie iznākuma rādītāji ir mazāki nekā MK rīkojuma projekta pielikumā norādītie iznākuma rādītāji attiecīgajam projekta idejas konceptam.  Atbrīvotais ERAF finansējums (arī, ja projekta iesniegums iesniegts netiek) var tikt novirzīts nākamajai priekšatlasei. Par nākamās priekšatlases nosacījumiem, termiņiem un finansējuma apmēru vienojas Reģionālās attīstības koordinācijas padomē. |
| 3. | Projekta izstrādē iesaistītās institūcijas | VARAM |
| 4. | Cita informācija | 3.3.1. SAM trešās atlases kārtas projektu ideju konceptu priekšatlase tika organizēta, lai taupītu pašvaldību budžeta līdzekļus. Ņemot vērā salīdzinošo ERAF finansējuma apjomu (37 193 476 *euro*) pret projektu iesniedzēju skaitu (89 novadu pašvaldības), liela daļa projektu iesniegumu Centrālā finanšu un līgumu aģentūra neapstiprinātu nepietiekamā finansējuma dēļ, un finanšu resursi tehnisko projektu izstrādei būtu nelietderīgi izlietoti. To apliecina arī priekšatlases rezultāti – uz pieejamo finansējumu (34 924 852 *euro*) tika iesniegti projektu ideju koncepti, kuru īstenošanai nepieciešami 64 015 616 *euro* jeb 183 procenti no pieejamā finansējuma.  3.3.1.SAM trešās atlases kārtas projektu ideju konceptu priekšatlases ietvaros visām 89 novadu pašvaldībām 2016.gada 8.janvārī tika nosūtīts uzaicinājums iesniegt projektu ideju konceptus līdz 2016.gada 16.februārim. Projektu ideju konceptu priekšatlasē piedalījās 59 novadu pašvaldības no 89, kurām bija tiesības piedalīties projektu ideju konceptu priekšatlasē. Kopumā tika iesniegti 90 projektu ideju koncepti.  Projekta ideju konceptu atlase notika atbilstoši konkursa principiem – priekšroku dodot tiem projektu ideju konceptiem, kuru ietvaros 3.3.1.SAM paredzētos iznākuma rādītājus (jaunradītas darba vietas, nefinanšu investīcijas, atbalstīto komersantu skaits) plānots sasniegt visefektīvāk pret ieguldīto ERAF finansējumu.  Projektu ideju koncepti tika atlasīti pēc vairākiem atbilstības un kvalitātes kritērijiem, kā rezultātā tika veikta caurspīdīga un vienlīdzīga projektu ideju konceptu atlase, izslēdzot subjektīvu vērtējumu.  Atbilstības kritēriji:   1. Projekta idejas koncepts atbilst 3.3.1.SAM mērķim 2. Projekta idejas konceptā plānota vismaz viena jauna darba vieta 3. Vienas novada pašvaldības ietvaros iesniegto un apstiprināto 3.3.1.SAM projektu ideju konceptu skaits nav lielāks par trīs un to ERAF finansējums kopumā nepārsniedz 3 000 000 *euro*. 4. Projekta idejas konceptā norādītais projekta kopējais finansējums nav mazāks par 50 000 *euro*. 5. Projekta idejas konceptā plānotie MK noteikumu Nr.593 11.1.un 11.2.apakšpunktā minētie iznākuma rādītāji nodrošina naudas ekvivalenta summu tādā apmērā, kas ir vienāda ar vai lielāka par projekta idejas konceptā norādīto ERAF finansējuma apmēru. 6. Projekta idejas konceptam pievienots komersanta apliecinājums par interesi vai sadarbības līgums ar sadarbības partneri.   Kvalitātes kritēriji:   1. Projekta idejas konceptā plānotā ERAF finansējuma attiecība pret jaunizveidoto darba vietu skaitu (koeficients). 2. Komersantu, kuri gūst labumu no projekta ietvaros radītās infrastruktūras, piesaistīto investīciju attiecība pret ERAF finansējumu (koeficients). 3. Piesaistīto komersantu, kas projekta īstenošanas rezultātā iegūs labumu no infrastruktūras, skaits pret Eiropas Reģionālās attīstības fonda finansējumu (koeficients).   Vispirms tika atlasīti projektu ideju koncepti, kuri atbilst atbilstības kritērijiem. Tika secināts, ka no iesniegtajiem 90 projektu ideju konceptiem visiem atbilstības kritērijiem atbilst 83 projektu ideju koncepti, bet septiņi projektu ideju koncepti neatbilst. Nākamajā posmā tika izvērtēta projektu ideju konceptu atbilstība minimālajām kvalitātes prasībām. Projektu ideju koncepti, kuri atbilst visiem atbilstības un kvalitātes kritērijiem – 83 projekta ideju koncepti – tika sakārtoti atbilstoši koeficientu kopsummai, kas veidojas no trim kvalitātes kritērijiem, dilstošā secībā. Atbilstoši pieejamajam finansējumam (34 924 852 *euro*) ir sagatavots MK rīkojuma projekts, dodot tiesības ierobežotā projektu iesniegumu atlasē piedalīties 37 novada pašvaldībām ar 54 projekta ideju konceptiem. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojuma projekts attiecas uz Latvijas Republikas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | MK rīkojuma projektam būs pozitīva ietekme uz tautsaimniecību, jo, izmantojot piešķirto finansējumu, tiks sakārtota pašvaldību infrastruktūra atbilstoši pašvaldību attīstības programmās noteiktajām prioritātēm ekonomisko aktivitāšu veicināšanai. Šie ieguldījumi radīs priekšnoteikumus ekonomiskās aktivitātes paaugstināšanai un jaunu darbavietu radīšanai reģionos.  Administratīvais slogs nemainās – sabiedrības grupām un institūcijām MK rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK rīkojuma projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.g.** | **2018.g.** | **2019.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (**2016.**) gadu | izmaiņas, salīdzinot ar kārtējo (**2016.**) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 3.3.1.SAM indikatīvais finansējuma sadalījums pa gadiem ir iekļauts MK noteikumu Nr.593 sākotnējās ietekmes novērtējuma ziņojumā (anotācijā) | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | MK rīkojuma projekts sagatavots, balstoties uz Reģionālās attīstības koordinācijas padomes lēmumu. Saskaņā ar MK noteikumu Nr.614 3.punktu Reģionālās attīstības koordinācijas padomes sastāvā ir pa vienam balsstiesīgam Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības, Latvijas Darba devēju konfederācijas un Latvijas Tirdzniecības un rūpniecības kameras pārstāvim, kas piedalījās lēmuma pieņemšanā. |
| 3. | Sabiedrības līdzdalības rezultāti | Reģionālās attīstības koordinācijas padomes 2016.gada 8.aprīļa sēdē tika izskatīts jautājums:  “89 novadu pašvaldību, kurās neietilpst reģionālas nozīmes attīstības centri, projektu ideju konceptu priekšatlases rezultātu izskatīšana, pieņemot lēmumu par atbalstāmajiem projektu ideju konceptiem, to ERAF finansējuma apmēru un sasniedzamajiem iznākuma rādītājiem 3.3.1.SAM trešās projektu iesniegumu atlases kārtas „Ieguldījumi uzņēmējdarbībai nozīmīgā infrastruktūrā pašvaldībās, kuras nav nacionālas vai reģionālas nozīmes attīstības centru pašvaldība” ietvaros”.  Reģionālās attīstības koordinācijas padomes 2016.gada 8.aprīļa sēdē tika pieņemts lēmums saskaņot MK rīkojumā 1.pielikumā norādītos novadu pašvaldību, kurās neietilpst reģionālas nozīmes attīstības centri, projektu ideju konceptus, to ERAF finansējuma apjomu un sasniedzamos iznākuma rādītājus. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās VARAM, Reģionālās attīstības koordinācijas padome un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV un V sadaļa – projekts šo jomu neskar.

Vides aizsardzības un

reģionālās attīstības ministrs K. Gerhards

Vīza: Valsts sekretārs R.Muciņš

11.05.2016. 12:04

2095

Timermanis 66016709

ritvars.timermanis@varam.gov.lv

1. Saskaņā ar MK noteikumu Nr.593 15.3.apakšpunktā noteikto [↑](#footnote-ref-1)
2. Saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 26.panta piekto daļu projekta iesniegumu ierobežotā projektu iesniegumu atlasē noraida, ja projekta iesniedzējs neizpilda Centrālās finanšu un līgumu aģentūras atkārtotajā lēmumā noteiktos nosacījumus. [↑](#footnote-ref-2)